**Ana Brenda Contreras Perez** ( Mc Allen, Teksas, 24. decembar 1986 ) poznatija kao **Ana Brenda Contreras** ili samo **Ana Brenda** američka je glumica, manekenka i voditeljica meksičkog porijekla. Iako je karijeru počela 2003. pjevajući, sa grupom *T'detila* nastaloj iz rijalitija "Pop Stars", kao oficijalni debi pripisuje joj se manja uloga u telenoveli Barrera de Amor iz 2005.
Njena prva protagonistička uloga je ona iz 2008. u telenoveli Juro que te amo. Od tada bila je protagonistica uspješnih televizijskih ostvarenja poput La que no podía amar i "Corazon Indomable" iz 2011. i 2013 godine.
Takodje, Ana je poznata i po svom pozorišnom radu, prije svega po ulogama u mjuziklima kao što su "Mentiras" iz 2015-2016 i "El hombre de la Mancha" iz 2016-2017.

Rani život i počeci
-------------------

Ana Brenda Contreras Perez, kćerka Efraina Contrerasa i Blance Perez vda Contreras, rođena je u McAllenu, Teksasu, a, zajedno sa mlađim bratom Albertom, odrastala je na kulturnoj razmeđi između rodnog mjesta i Tamaulipasa, Meksika, mjesta iz kojeg su njeni roditelji. Sa 15 godina došla je sa roditeljima u Meksiko Siti kako bi 2003. prisustvovala kastingu za muzički rijaliti šou "Pop Stars" produkcijske kuće Televisa. Iz naticanja je izašla kao pobjednica i zajedno sa još četiri djevojke oformila grupu *T'detila* i snimila jedan album, nakon čega se grupa raspala. Danas su iz pomenute grupe najpopularnije članice upravo Ana Brenda i Maria Leon, bivša pjevačica grupe *Playa Limbo*. Zahvaljujući uspjehu koji je s grupom postigla, Ana Brenda je upisala Televisinu Dramsku Akademiju te je završila u generaciji od 2003 - 2005, kada i Maite Perroni i Angelique Boyer, danas takodje protagonističke zvijezde pomenute produkcijske kuće.

Karijera
--------

Iako je karijeru počela pjevajući, kao oficijalni televizijski debi pripisuje joj se manja uloga "Juane" u telenoveli Barrera de Amor iz 2005 godine, producenta Ernesta Alonsa. 

2006. je manjim ulogama "Claudije" i "Sonie" učestvovala u telenoveli *Duelo de Pasiones* producenta Juana Osorio, te pozorišnom mjuziklu *Vaselina* inače meksičkoj verziji poznatog film-mjuzikla *Brilijantin*. 

2007. je, zamjenjujući Niurku Marcos, ušla u Televisinu reality emisiju *Los 5 Magnificos*, za koju, poznati meksički bend, RBD pjeva naslovnu numeru, a u kojem je ona ostala svega jednu sedmicu.

Tokom 2008-2009. protagonizirala je ulogom "Violete" i kraj Josea Rona kao partnera svoju prvu telenovelu u Televisi, Juro que te amo, producentice MaPat. Zbog promocije serije i zajedno sa Joseom, učestvovala je 2008 godine u spotu španskog pjevača Davida Bisbala za istoimenu pjesmu i naslovnu numeru telenovele. 2009 godine debitovala je i kao protagonistica u pozorištu, mjuzikl predstavom *Aladino, el musical* tumačeći "Jazmin", te je manjom ulogom "Bibi" i filmom *Divina Confusion* debitovala na filmu koji joj je, te godine, na dodjeli nagrada *Diosas de Plata* obezbijedio nagradu za *Filmsko otkriće godine*. 

Na prelazu 2009 na 2010 godinu producentica Carla Estrada joj je dala ulogu glavne negativke "Maure" u telenoveli Sortilegio. Osim debija kao negativke, 2009 godine je ulogama "Marcele" i "Valentine" protagonizirala epizode *Las Garrido, codiciosas* i *Diva* televizijskih serijala Mujeres Asesinas 2 *i* Tiempo Final*, te se pojavila manjom ulogom u filmu* Cabeza de Buda*.* 

2010. odlazi na kasting za glavnu ulogu telenovele Teresa producenta Josea Alberta Castra, međutim, na zahtjev samog producenta isprobava lik najbolje prijateljice glavne junakinje, tako da tokom 2010-2011 ko-protagonizira ulogom "Aurore" pomenutu telenovelu. Telenovela joj je obezbijedila evidentnu popularnost, te nakon nje prelazi u stalne protagonistice produkcijske kuće Televisa, osim toga što osvaja nominaciju kao *Najbolja sporedna glumica* dodjele nagrada časopisa *TVyNovelas* 2011 godine. Te godine manjom ulogom "Carol" igra u mjuzikl predstavi *Timbiriche, el musical*.

Tokom 2011-2012 zahvaljujući producentu Jose Albertu Castru protagonizira svoju drugu telenovelu, La que no podía amar u kojoj kraj Jorge Salinasa kao partnera tumači "Anu Paulu", a koja postaje hit i donosi joj 2012. nagrade *Chica que me quita el sueno/Mi protagonista favorita* dodjele "Premios Juventud", *Omiljeni televizijski par* dodjele časopisa "People en Espanol", te nominacije za *Najbolju glumicu* dodjela časopisa "TVyNovelas" i "People en Espanol". Osim toga, s obzirom na njenu prošlost sa grupom *T' de tila* i učešća u mjuzikl predstavama, za ovu telenovelu izvodi numeru *No puedo amar*

2013 godine ulogom "Maricruz/Marie Alejandre" i kraj Daniela Arenasa kao partnera protagonizira svoju treću telenovelu *Corazon Indomable* producentice Nathalie Lartilleux. Pomenuta telenovela, koja je postala pravi hit obarajući rekorde gledanosti, donijela joj je međunarodnu slavu te joj obezbijedila nominacije kao *Najbolja glumica* na dodjelama časopisa "People en Espanol" 2013 i "TVyNovelas" 2014, te nominaciju *Chica que me quita el sueno/Mi protagonista favorita* dodjele "Premios Juventud" 2014 godine. Osim pomenutih, 2013. je osvojila nominaciju *Omiljeni par* dodjele časopisa "People En Espanol", te nominacije 2014. kao *Najljepša glumica*, *Omiljeni par* i *Omiljeni šamar* posebne sekcije dodjele časopisa "TVyNovelas" zvane "Favoritos de Publico" gdje publika ima presudnu riječ u nagradjivanju. 

2014. manjom ulogom "Mariane" glumi u filmu *Volando Bajo*, te manjom ulogom udate šene učestvuje u predstavi *Honeymoon Suite*. 

2015. protagonizira svoju četvrtu i prvu telenovelu u udarnom terminu Televise, *Lo imperdonable* u kojoj kraj Ivana Sancheza tumači "Veronicu", a koja ne nailazi na dobre rezultate gledanosti. Za ovu telenovelu Ana Brenda ponovo pjeva i to pjesmu *Como perdonar*. Iako ne nailazi na pozitivne ocjene kritike, pjesma se dopala njenim obožavaocima. Te godine protagonizira ulogom "Esmeralde" predstavu *Miseria Esmeralda* u kojoj se ostvaruje i kao producentica zajedno sa koleginicom glumicom i dobrom prijateljicom Zuriom Vegom. 2015. se pojavila i u spotovima *Por siempre te amare* i *Como pagarte* pjevača Sandovala i Carlosa Rivere.

Tokom 2015-2016 protagonizira ulogom "Daniele" mjuzikl predstavu *Mentiras, el musical*. 

Tokom 2016-2017 protagonizira ulogom "Aldonze/Dulcineje" mjuzikl predstavu *El hombre de la Mancha* i Televisin televizijski serijal *Blue Demon*, ulogom "Goyite" i kraj Tenocha Huerte kao partnera. Pomenuti serijal joj donosi nagrade *Najbolja meksička glumica u dramskoj seriji* dodjele *TVAdictoGoldenAwards* i *Najbolja meksička glumica dramske serije* dodjele *Premios TvyNovelas*, a mjuzikl nominaciju *Najbolje glumačko otkriće u mjuzikl predstavi* dodjele "PremiosACPT" 2017 godine. 2017. protagonizira ulogom "Esperanze" film *El que busca encuentra* kraj Claudia Lafarrage kao partnera.

Tokom 2018-2019 je protagonizirala ulogom "Alejandre" telenovelu *Por amar sin ley* producenta Josea Albeta Castra i Davida Zepede kao partnera. Te ulogom "Cristal" američki dramski serijal *Dinasty*, kraj Grant Showa kao partnera, čime je ostvarila svoj glumački debi na engleskom tržištu. Kao što se i ostvarila kao rediteljka, režirajući i protagonizirajući likom "Mame" kratkometražni film na engleskom jeziku *Wingbeat*.

2020. se ostvarila kao voditeljica *Tu cara me suena* američke televizije na spanskom jeziku *Univision*.

2021. se ostvarila kao voditeljica dodjele nagrada *Latin Grammy*.

Privatni život i modne kampanje
-------------------------------

Contrerasova je bila skoro tri godine, od 2005 do 2008 godine, u vezi sa meksičkim glumcem Alexisom Ayalom, koji joj je kod producentice MaPat obezbijedio glavnu ulogu u telenoveli Juro que te amo, iako je Ana prije toga bila početnica u glumačkom svijetu. Nakon te veze, kratak period 2009. je ljubovala sa pjevačem grupe "REIK", Juliom Ramirezom, dok se sa toreadorom Alejandrom Amayom vjenčala 2013. u Las Vegasu. Međutim, crkveno venčanje, kao i vezu, naprasno je prekinula ostavljajući novinarima mnoštvo materijala za nagađanje razloga, od čega su neki: da joj je bivši dragi bio nevjeran, da je njegovi roditelji nisu prihvatili jer je glumica, te da je njen bivši homoseksualac, a da mu je ona služila samo kao paravan. Medjutim, njen dragi je malo poslije potpisivanja razvoda objavio da se ženi biseksualkom Barbarom Coppel i da ona čeka njegovo dijete, stavljajući tako tačku na tračeve o svojoj seksualnoj opredjeljenosti, ali istovremeno podgrijavajući one o tome da je za raskid sa Anom kriva treća osoba. Tokom 2015 - 2018 bila je u vezi sa glumcem Ivanom Sanchezom, partnerom iz četvrte joj protagonističke uspješnice "Lo Imperdonable". Od 2020. je u vezi sa biznismenom Zacariasom Melhelmom, bratom dobre joj prijateljice Danijele Melhelm cijoj je kcerki, Mariji Emiliji, kuma. U maju 2023. objavila je na drustvenim mrezama da se vjerila. Inace, Anin izabranik je udovac sa dvoje djece: Alex Patricio Melhelm Lopez i Viviana Melhelm Lopez. 

Ana Brenda je udomila psica kojem je dala ime Tomasa. 

U toku svoje karijere učestvovala je u reklamama, te bila zaštitno lice kuća poput *Blackberry*, *Always*, *Dove*, *Beauti Control*, *Moda Club*, *Pantene*, *Viaja* i *Grupo Julio*. 

Godine 2021. pokrenula je liniju proizvoda za njegu kose naziva *Eva+Avo*. 

Časopis "People en Espanol" ju je uvrstio na svoju listu *50 najljepših* 2012, 2014, 2015 i 2016 godine, gdje je pozirala za naslovnicu svake godine izuzev 2015. 

Godine 2016. časopis "TVyNovelas" ju je uvrstio na svoju listu *Los + bellos*, a 2017. časopis "Quien" na svoju listu *31 mujeres que amamos*

Iako je rodjena u MC Allenu, Teksasu, SAD Ana Brenda je oduvijek bila privržena rodnom mjestu svojih roditelja zbog čega ju je 2014 godine guverner grada Rio Bravo iz Tamaulipasa, Meksiko Rogelio Villasenor Sanchez imenovao počasnom ambasadoricom mjesta.

Filmografija
------------

### Telenovele

* El conde: Amor y honor (2024)...*Mariana Zembrano* - **protagonistica**
* Por amar sin Ley (2018-2019)...*Alejandra Ponce Ruiz* - **protagonistica**
* Lo imperdonable (2015)...*Veronica Prado-Castelo/Veronica Martinez Castilla de San Telmo*- **protagonistica**
* Corazon Indomable (2013)...*Guadalupe Olivares/Maricruz Olivares/Maria Alejandra Mendoza Olivares de Narvaez*- **protagonistica**
* La que no podía amar (2011-2012)...*Ana Paula Carmona Flores/Ana Paula Galvan Flores de Montero*- **protagonistica**
* Teresa (2010-2011)...*Aurora Alcazar Coronel de Sanchez*- **co-protagonistica**
* Sortilegio (2009)...*Maura Albarran*- **negativka**
* Juro que te amo (2008-2009)...*Violeta Madrigal Campero de Aldama*- **protagonistica**
* Duelo de Pasiones (2006)...*Claudia/Nora*- **sporedni lik**
* Barrera de Amor (2005-2006)...*Juana "Juanita" Sanchez*- **sporedni lik**

### Serijali

* Polen (2024)...**protagonistica**
* Toda la sangre (2022)...*Edith* - **protagonistica**
* Dynasty (2018-2019 )...*Cristal* - **protagonistica**
* Blue Demon (2016-2017)...*Gregoria* - **protagonistica**
* Tiempo Final (Ep. "Diva") (2009)...*Valentina* - **protagonistica**
* Mujeres Asesinas 2 (Ep. "Las Garrido, codiciosas") (2009)...*Marcela* - **protagonistica**

### Podkasti

* Batman Desenterado (2022)...*Barbara Gordon* - **protagonistica**

### Film

### Dugometražni projekti

* Reviviendo la Navidad (2022)...*Daniela* - **protagonistica**
* El que busca encuentra (2017)...*Esperanza* - **protagonistica**
* Volando Bajo (2014)...*Mariana* - **sporedni lik**
* Cabeza de Buda (2009)...*sama sebe* - **secijalno učešće**
* Divina Confusion (2008)...*Bibi* - **sporedni lik**

### Kratkometražni projekti

* Wingbeat (2019)...*Mama* - **protagonistica** i **rediteljka**
* Sombra de Luna (2009)...*Isabel* - **protagonistica**

### Pozorište

* Siete veces adios (2023)...*Ella*- **protagonistica**
* El Hombre de la Mancha (2016-2017)...*Aldonza/Dulcinea*- **protagonistica**
* Miseria Esmeralda (2015)...*Esmeralda* - **protagonistica** i **producentica**
* Mentiras, el musical (2015-2016)...*Daniela* - **protagonistica**
* Honeymoon Suite (2014)...*udata žena* - **specijalno učeće**
* Aladino, el musical (2008)...*Jazmin* - **protagonistica**
* Vaselina, el musical (2006-2007)...*Sonia* - **sporedni lik**
* Timbiriche, el musical (2006)...*Carol* - **sporedni lik**

Nagrade i nominacije
--------------------

| Godina | Kategorija | Nominovani rad | Resultat | Nagrada |
| --- | --- | --- | --- | --- |
| 2006 | Filmsko glumačko otkriće godine | Divina Confusion | Osvojeno | "Diosas de Plata" |
| 2011 | Najbolja sporedna glumica | Teresa | Nominacija | "Premios TVyNovelas" |
| 2012 | Najbolja glumica | La que no podía amar | Nominacija |
| Nominacija | "Premios People en Espanol" |
| Najbolji televizijski par ( sa Jorgeom Salinasom) | Osvojeno |
| Chica que me quita el sueno/Mi protagonista favorita | Osvojeno | "Premios Juventud" |
| 2013 | Najbolja glumica | Corazon indomable | Nominacija | "Premios People en Espanol" |
| Televizijski par godine ( sa Danielom Arenasom) | Nominacija |
| 2014 | Najbolja glumica | Nominacija | "Premios TVyNovelas" |
| Omiljena glumica | Nominacija | "Favoritos de Publico" |
| Omiljeni televizijski par (sa Danielom Arenasom) | Nominacija |
| Omiljeni šamar (sa Elizabeth Alvarez) | Nominacija |
| Chica que me quita el sueno/Mi protagonista favorita | Nominacija | "Premios Juventud" |
| Želim se oblačiti kao ona | Osvojeno |
| 2015 | Najbolja sporedna filmska glumica | Volando Bajo | Nominacija | "Diosas de plata" |
| 2016 | Chica que me quita el sueno/Mi protagonista favorita | Lo imperdonable | Nominacija | "Premios Juventud" |
| Najbolja meksička glumica u dramskoj seriji | Blue Demon | Osvojeno | "TVAdictoGoldenAwards" |
| 2017 | Najbolja glumica u dramskoj seriji | Osvojeno | "Premios TVyNovelas" |
| Glumačko otkriće godine u pozorišnom mjuziklu | El hombre de la mancha | Nominacija | "Premios ACPT" |
|

Izvori
------

***Ana Brenda Contreras*** na Wikimedijinoj ostavi

* Ana Brenda Contreras na sajtu IMDb
* Arhivirano 2019-08-23 na Wayback Machine-u
* Arhivirano 2011-10-08 na Wayback Machine-u